Република Србија

**СКУПШТИНА ОПШТИНЕ**

**ВЛАДИМИРЦИ**

Број: 003795807 2025 07936 001 000 000 001

Датум: 22.09.2025. године

**В л а д и м и р ц и**

 На основу члана 116. став 5. и члана 117. став 3. Закона о основама система образовања и васпитања („Сл. гласник РС“, бр. 88/17, 27/18 – др. закон, 6/20, 129/21, 92/23 и 19/25), члана 32. став 1. тачка 9) Закона о локалној самоуправи („Сл. гласник РС“, бр. 129/07, 83/14 – др. закон, 101/16 – др. закон, 47/18 и 111/2021 – др. закон) и члана 40. став 1. тачка 13) Статута општине Владимирци („Сл. лист града Шапца и општина Богатић, Владимирци и Коцељева“, бр. 6/19, 12/21 и 9/25), Скупштина општине Владимирци на седници одржаној дана 22.09.2025. године, донела је

**Р Е Ш Е Њ Е**

**О РАЗРЕШЕЊУ ТРИ ЧЛАНА УПРАВНОГ ОДБОРА ПРЕДШКОЛСКЕ УСТАНОВЕ „СУНЦОКРЕТИ“ ВЛАДИМИРЦИ И ИМЕНОВАЊУ НОВИХ ЧЛАНОВА**

**I**

 Дужности чланова Управног одбора Предшколске установе „Сунцокрети“ Владимирци, разрешавају се:

* Ђорђе Петровић из Белотића, представник из реда родитеља
* Милица Богдановић из Драгојевца, представник из реда родитеља
* Маријана Поучковић из Риђака, представник на предлог јединице локалне самоуправе.

**II**

 У састав Управног одбора Предшколске установе „Сунцокрети“ Владимирци, именују се:

* Милица Трифуновић из Крнула, представник из реда родитеља
* Драгана Мијаиловић из Скупљена, представник из реда родитеља и
* Никола Шарчевић из Матијевца, представник на предлог јединице локалне самоуправе.

на мандатни период до истека мандата Управног одбора Предшколске сутанове „Сунцокрети“ Владимирци.

**III**

 Решење ступа на снагу даном доношења и има се објавити у „Сл. листу града Шапца и општина Богатић, Владимирци и Коцељева.“

**О б р а з л о ж е њ е**

 Скупштина општине Владимирци дана 12.09.2025. године, запримила је допис Предшколске установе „Сунцокрети“ Владимирци, у којем је наведено да је Савет родитеља на састанку одржаном дана 11.09.2025. године, предложио да се у састав Управног одбора Предшколске установе „Сунцокрети“ Владимирци, из реда родитеља именују Милица Трифуновић из Крнула и Драгана Мијаиловић из Скупљена, уместо Ђорђа Петровића из Белотића и Милице Богдановић из Драгојевца, услед престанка основа по којем су били именовани.

 Комисија за кадровска, административна питања, радне однсое и признања, као стално радно тело Скупштине које припема предлоге за избор, именовање, постављење и разрешење лица које бира, именује или поставља Скупштина, ако законом није другачије регулисано, односно која предлаже именовање и разрешење чланова управних и надзорних одбора, на седници одржаној дана 16.09.2025. године, предложила је да се у састав Управног одбора Предшколске установе „Сунцокрети“ Владимирци, именује Никола Шарчевић из Матијевца, уместо Маријане Поучковић из Риђака, имајућу у виду да је иста дана 30.05.2025. године, на седници Скупштине општине именована за директора Центра за социјални рад Владимирци.

 На седници комисије, на тај начин, утврђен је и предлог Решења о разрешењу три члана Управног одбора Предшколске установе „Сунцокрети“ Владимирци и именовању нових чланова.

 Чланом 116. став 5. Закона о основама система образовања и васпитања („Сл. гласник РС“, бр. 88/17, 27/18 – др. закон, 6/20, 129/21, 92/23 и 19/25), прописано је да чланове органа управљања установе именује и разрешава скупштина јединице локалне самоуправе, а председника бирају чланови већином гласова од укупног броја чланова органа управљања.

 Чланом 117. став 3. Закона о основама система образовања и васпитања („Сл. гласник РС“, („Сл. гласник РС“, бр. 88/17, 27/18 – др. закон, 6/20, 129/21, 92/23 и 19/25), прописано је да ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе, на лични захтев члана, као и у случају да скупштина једнинице локалне самоуправе покрене иницијативу за разрешење члана органа управљања именованог на њен предлог, односно када Савет родитеља покрене иницијативу за разрешење члана органа управљања именованог на његов предлог.

 Одлучујући о предлогу овлашћених предлагача, Скупштина општине Владимирци, на седници одржаној дана 22.09.2025. године, већином гласова присутних одборника у састав Управног одбора Предшколске установе „Сунцокрети“ Владимирци именовала је Милицу Трифуновић из Крнула и Драгану Мијаиловић из Скупљена, представнике из реда родитеља и Николу Шарчевића из Матијевца, представника на предлог јединице локалне самоуправе, уместо Ђорђа Петровића из Белотића, Милице Богдановић из Драгојевца и Маријане Поучковић из Риђака.

 На основу свега напред наведеног, а сходно законским прописима из уводног дела овог решења, одлучено је као у диспозитиву решења.

 **Упутство о правном средству:** Ово решењеје коначнои против њега није допуштена жалба већ се може тужбом покренути управни спор пред Управним судом у Београду, року од 30 дана од дана достављања овог решења.

**РЕШЕЊЕ ДОСТАВИТИ:**

1. Управном одбору Предшколске установе „Сунцокрети“ Владимирци
2. Разрешеним,
3. Именованим,
4. У списе предмета.

 **ПРЕДСЕДНИК СКУПШТИНЕ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Раде Ковачевић***